[pic] | EIROPAS KOPIENU KOMISIJA |

Briselē, 16.12.2008

COM(2008) 881 galīgā redakcija

KOMISIJAS PAZIŅOJUMS EIROPAS PARLAMENTAM, PADOMEI, EIROPAS EKONOMIKAS UN SOCIĀLO LIETU KOMITEJAI UN REĢIONU KOMITEJAI

Īstenošanas ziņojums par Kopienas Lisabonas programmu 2008. – 2010. gadam

1. IEVADS

Kā daļu no atjaunotās Lisabonas stratēģijas izaugsmei un darbavietām Komisija 2007. gada decembrī pieņēma priekšlikumu Kopienas Lisabonas programmai 2008.–2010. gadam, nosakot desmit pamatmērķus un atbilstošus pasākumus Kopienas līmeņa rīcībai nākamajiem trim gadiem. 2008. gada martā Eiropadome, ņemot vērā Padomes noteiktās prioritātes, aicināja Eiropas Komisiju, Eiropas Parlamentu un Padomi turpināt strādāt, lai sasniegtu 10 KLP mērķus noteiktajās kompetences sfērās. KLP noteikto mērķu un prioritāro darbību pamatā ir četras prioritārās jomas, ko nesen apstiprināja Eiropas ekonomikas atveseļošanas plānā, kuru Komisija ierosināja 26. novembrī. Tādējādi KLP turpina sniegt atbilstošus politiskus risinājumus pašreizējā finanšu un ekonomiskās krīzes situācijā.

Šajā paziņojumā novērtēta Kopienas Lisabonas programmas 2008.–2010. gadam īstenošana jaunā cikla pirmajā gadā un noteiktas tās nepabeigtās prioritārās darbības, kurām jāpiešķir vislielākā prioritāte, lai pabeigtu darbības, kas noteiktas Eiropas ekonomikas atveseļošanas plānā un dalībvalstu atjauninātajās valsts reformu programmās .

Kopumā Kopienas Lisabonas programmas pirmajā gadā ir panākts būtisks progress un jau sasniegti vairāki vērā ņemami starprezultāti. Svarīgākie no tiem ir:

- Eiropas Parlamenta un Padomes pieņemtais tiesību aktu kopums par precēm, lai attīstītu iekšējo tirgu un uzlabotu patērētāju aizsardzību;

- Komisijas pieņemtais Mazās uzņēmējdarbības akts, kurā izklāstītas galvenās politikas prioritātes, lai atvieglotu MVU situāciju un palielinātu to dinamismu;

- Komisijas pieņemtā atjauninātā sociālā programma, kurā minēta vajadzība uzlabot nodarbinātības iespējas un nodrošināt solidaritāti;

- Komisijas pieņemtais tiesību aktu kopums par klimata pārmaiņām un atjaunojamo enerģiju un rīcības plāns par ilgtspējīgu patēriņu, ražošanu un rūpniecību;

- Saprašanās memorands par sadarbību starp finanšu uzraudzības iestādēm, centrālajām bankām un ES finanšu ministrijām pārrobežu finanšu stabilitātes jomā, kas veicinās finanšu krīzes novēršanu;

- Komisija ir arī virzījusi labāka regulējuma programmu, kā samazināt nevajadzīgas izmaksas un likvidēt šķēršļus inovācijām;

- Eiropas Parlaments un Padome ir pieņēmusi modernizēto Muitas kodeksu un Lēmumu par e–muitu, lai radītu elektronisko vidi muitā un tirdzniecībā;

- Izaugsmei un nodarbinātībai kļuvušas pieejamas ievērojami lielākas Kopienas finansējuma summas no Kohēzijas politikas jomas.

Tādējādi ir panāktas izmaiņas, proti, lielāku uzmanību pievēršot īstenošanai, lai sasniegtu būtisku un pozitīvu ietekmi Kopienas līmenī. Šajā dokumentā sniegts sīks novērtējums par sasniegumiem un nepabeigtajām prioritātēm katrā mērķī.

2. Sasniegtais saistībā ar 10 pamatmērķiem KLP 2008.–2010. gadam

2.1. Investīcijas cilvēkos un darba tirgu modernizācija

Mērķis Nr. 1. Līdz 2008. gada vidum Komisija ierosinās atjauninātu sociālo programmu, konkrēti tā attieksies uz izglītību, migrāciju un pārmaiņām demogrāfijā, kā arī, uzlabojot nākotnē nepieciešamo prasmju pārraudzību un prognozēšanu, palīdzēs mazināt atbilstīgu prasmju trūkumu.

Komisija 2008. gada jūlijā pieņēma atjaunināto sociālo programmu. Modernizējot darba tirgus un sociālās aizsardzības sistēmas, sociālā programma palīdzēs cilvēkiem izmantot iespējas, ko rada starptautiska konkurence, tehnoloģiskie sasniegumi un pārmaiņas demogrāfiskajā struktūrā, vienlaikus atbalstot sabiedrības neaizsargātāko daļu. Tagad Padomes un Eiropas Parlamenta prioritārais uzdevums ir pieņemt priekšlikumus sociālajā programmā , lai uzlabotu nodarbinātības iespējas, pieeju kvalitatīviem pakalpojumiem un nodrošinātu solidaritāti. Jo īpaši saistībā ar iniciatīvu "Jaunas prasmes jaunām darba vietām" Komisija palielina tās centienus, lai novērtētu jaunās vajadzīgās prasmes, veicinātu dialogu starp visām ieinteresētajām personām, uzlabotu ES mērogā darba meklēšanas pakalpojumus un sekmētu prasmju veidošanu. Prasmju veidošanu un mūžizglītību atbalstīs no "atjauninātā ES stratēģiskā satvara sadarbībai izglītības un mācību jomā" un ar īpašiem pasākumiem arodizglītības un apmācības kvalitātes un mobilitātes veicināšanai. 2008. gadā ir uzsākta prognožu sagatavošana 16 nozarēs, tostarp tekstilizstrādājumu, elektronikas un finanšu pakalpojumu nozarē, un šāds process tiks uzsākts arī vides un enerģijas tehnoloģiju jomā. Ir jādara vēl vairāk, lai pēc prioritātes līmeņa risinātu būtiskus regulējuma noteiktos šķēršļus, kas pastāv vienotā tirgū , tostarp nepietiekama kvalifikācijas salīdzināmība un atzīšana un vērā ņemami ierobežojumi pensiju un sociālo pabalstu pārnesamībai. Šo šķēršļu likvidācija papildinās dalībvalsts centienus atvieglot prasmju labāku lietojumu un mazināt atbilstīgu prasmju trūkumu.

Komisija ir ierosinājusi vienkāršot Eiropas Sociālā fonda (ESF) kritērijus atbalsta un priekšlaicīgo maksājumu saņemšanai no 2009. gada sākuma, tādējādi dalībvalstīm ātrāk būtu pieejami līdz pat 1,8 miljardiem euro, lai tās varētu: ātri pastiprināt aktivizēšanas shēmas, pārstrukturēt savas programmas, lai atbalsts tiktu virzīts sabiedrības neaizsargātākajai daļai un uzlabotu prasmju uzraudzību un atbilsmi. Komisija ir arī ierosinājusi pārskatīt Eiropas Pielāgošanās fondu globalizācijai , lai tā līdzekļus pēc iespējas ātri varētu novirzīt svarīgākajām nozarēm, lai līdzfinansētu apmācības un darbā iekārtošanu tiem darbiniekiem, kuri zaudējuši darbu, vai lai tirgū paturētu kvalificētu darbiniekus, kuri būs vajadzīgi tiklīdz ekonomika sāks atveseļoties.

Mērķis Nr. 2. Komisija 2008. gadā nāks klajā ar priekšlikumiem kopīgu imigrācijas politiku.

Komisija jau ir sagatavojusi sākotnējos priekšlikumus jo īpaši par ļoti kvalificēta darbaspēka migrāciju ES saskaņā ar t. s. zilās kartes shēmu. Kā izklāstīts 2008. gada 17. jūnija paziņojumā "Kopējā imigrācijas politika Eiropai: principi, darbības un instrumenti" (COM/2008/359)[1], 2009. gadā Komisija turpinās ierosināt priekšlikumus attiecībā uz noteikumiem par personām, kas tiek pārceltas uzņēmuma iekšienē, sezonas darba ņēmējiem un algotiem praktikantiem. Lai gan ir vēl daudz darāmā, ir sperti pirmie soļi ceļā uz kopēju imigrācijas politiku, kas labāk atbilst ES darba tirgus vajadzībām. Komisija atzinīgi novērtē Padomes nodomu līdz 2009. gada maijam pieņemt zilās kartes shēmu, lai piesaistītu ļoti kvalificētu darbaspēku , jo šim jautājumam ir prioritāra nozīme.

2.2. Uzņēmējdarbības potenciāla atraisīšana, jo īpaši attiecībā MVU

Mērķis Nr. 3. Lai atraisītu MVU izaugsmes potenciālu visā to pastāvēšanas laikā, Kopiena pieņems mazās uzņēmējdarbības aktu.

Komisija 2008. gada jūnijā ierosināja "Mazās uzņēmējdarbības aktu", piedāvājot konkrētus priekšlikumus pasākumiem ES un dalībvalstu līmenī, lai atbalstītu MVU visā to pastāvēšanas laikā. Mazās uzņēmējdarbības aktu pilnībā atbalstīja Eiropadome un Eiropas Parlaments. Jo īpaši Komisija un Padome ir atzinušas to, ka minētā akta īstenošana ir jāpaātrina, lai palīdzētu MVU pašreizējā finanšu un ekonomikas krīzē, un ierosināja rīcības plānu, ko Padome atbalstīja. Mazās uzņēmējdarbības akta īstenošanai jāpiešķir svarīgākā politiskā prioritāte visos līmeņos dalībvalstīs un Kopienas līmenī. Turklāt tagad jo īpaši svarīgi ir savlaicīgi pieņemt tiesību aktu priekšlikumus par Eiropas privātā uzņēmuma statūtiem, samazināt PVN darbietilpīgiem pakalpojumiem un izdarīt grozījumus jaunākajā direktīvā par maksājumu kavējumiem, kuru Komisija iesniegs 2009. gada februārī. Papildus tam steidzami vajadzīga iniciatīva, lai turpinātu vienkāršot regulatīvo vidi un lai uzlabotu MVU piekļuvi finansēm (skat. 7. mērķi). Tāpēc Komisija ierosinās atcelt prasību mikrouzņēmumiem par gada pārskatu sagatavošanu (aprēķinātie ietaupījumi minētajiem uzņēmumiem ir 7 miljardi euro gadā) un Eiropas privātajam uzņēmumam kapitāla prasības noteiks viena euro apmērā. Komisija arī aicina visas valsts iestādes akceptēt e–rēķinus kā ekvivalentu rēķiniem papīra formātā. Visbeidzot, attiecībā uz piekļuvi finansējumam Eiropas Investīciju banka ir palielinājusi tās investīciju apjomu aizdevumiem MVU līdz 30 miljardiem euro laikposmā no 2008. līdz 2011. gadam un ieplānos īstenošanu, lai nodrošinātu to, ka jaunie aizdevumi un aizdevumu garantijas MVU ir pieejamas visā Kopienā.

Mērķis Nr. 4 : Kopiena līdz 2012. gadam centīsies sasniegt mērķi samazināt ES administratīvo slogu par 25 % un īstenot vērienīgu vienkāršošanas programmu.

Pirms pilnvaru termiņa beigām Komisija darīs visu iespējamo, lai iesniegtu vajadzīgos priekšlikumus birokrātiskā un administratīvā sloga samazināšanai uzņēmējiem par 25 % . Šis darbs papildinās dalībvalstu centienus līdz 2012. gadam par 25 % samazināt administratīvo slogu. Līdz 2008. gada novembra beigām 20 dalībvalstis ir noteikušas birokrātiskā un administratīvā sloga samazināšanas mērķus. Komisija ir izstrādājusi savu darba programmu, kas apjoma un satura ziņā atšķiras no citām programmām. Pamatojoties uz 42 ES tiesību aktiem 13 prioritārajās jomās, tajā ir noteiktas un aprēķinātas informācijas prasību izmaksas, kas kopā veido vairāk nekā 5000 pienākumu katras dalībvalsts līmenī. 2008. gadā Komisija ierosināja 11 jaunus plānotos neatliekamos pasākumus, lai samazinātu administratīvo slogu 2008. gadā, Eiropas uzņēmējdarbībai ietaupot vairāk nekā 1 miljardu euro. 2009. gadā Komisija piedāvās papildu priekšlikumus administratīvā sloga samazināšanai, pamatojoties uz būtisku iesaistīto personu ieguldījumu. Jo īpaši tiks strādāts, lai turpinātu MVU mazināt atbilstības nodrošināšanas izmaksas, kuru cēlonis ir iekšējā tirgus sadrumstalotība.

Vienkāršošanas programmā, lai atjauninātu un vienkāršotu spēkā esošos Kopienas tiesību aktus, Komisija kopš 2005. gada oktobra ir pieņēmusi 119 priekšlikumus. No tiem 48 priekšlikumus aizvien vēl izskata likumdevēji. Komisijas pilnvaru termiņa beigās tiks pabeigta visu spēkā esošo tiesību aktu izvērtēšana. Kopumā Komisija ir ierosinājusi aptuveni 770 tiesību aktus, lai tos atceltu, grozītu vai aizstātu. Lai nodrošinātu Eiropas uzņēmējdarbības un iedzīvotāju ieguvumus no efektīvākas regulatīvās vides, Eiropas Parlamenta un Padomes prioritārais uzdevums aizvien ir nekavējoties pieņemt priekšlikumus par vienkāršošanu un neatliekamiem pasākumiem, kā arī priekšlikumu par administratīvā sloga samazināšanu .

Mērķis Nr. 5. Kopiena nostiprinās vienoto tirgu, palielinās pakalpojumu konkurenci un rīkosies vēl aktīvāk, lai integrētu finanšu pakalpojumu tirgu, kā arī uzlabos spēkā esošos uzraudzības pasākumus un pilnveidos finanšu krīzes pārrobežu vadību ES.

Pakalpojumi

Kopienai jāveicina konkurence un jāpalielina efektivitāte, lai nodrošinātu reālu vienoto tirgu pakalpojumu jomā. Lai atvieglotu pakalpojumu sniedzēju pārrobežu reģistrāciju, prioritāte ir visaptveroša un laicīga Pakalpojumu direktīvas īstenošana dalībvalstīs līdz noteiktajam termiņam – 2009. gada decembrim. Tad uzņēmumi, jo īpaši MVU, varēs labāk piekļūt tirgum un piedāvāt lielākas izvēles iespējas patērētājiem.

Komisijai jāuzlabo vienotā tirgus politika, patērētāju aizsardzības politika un konkurences politikas izpilde , jo īpaši vairākām svarīgām tīkla nozarēm un pakalpojumiem, tostarp pasta pakalpojumiem, elektroenerģijai/gāzei, dzelzceļam, finanšu pakalpojumiem, elektrosakariem, mazumtirdzniecībai un vairumtirdzniecībai.

Preces

Padome nesen ir pieņēmusi tiesību aktu kopumu par precēm , kurā ietilpst pasākumi, lai saskaņotu ražojumu drošības standartus un atjauninātu noteikumus par tirgus uzraudzību, kā arī uzlabotu CE marķēšanas prasības. Minētā tiesību akta kopuma īstenošana sniegs jaunu stimulu preču ražošanai un tirdzniecībai, tādējādi visiem uzņēmumiem atvieglojot preču pārdošanu ES, vienlaikus uzlabojot patērētāju aizsardzību. Turklāt Komisija ir sākusi darbu pie pārtikas piegādes ķēdes, mazumtirdzniecības un elektropreču tirgus uzraudzības, un tā uzsāks minēto darbu arī citās jomās. Pirmais patērētāju jomas progresa ziņojums jau ir publicēts un, sākot ar pārtikas un enerģijas cenām, tiks uzsākta regulāra patēriņa cenu uzraudzība. Prioritāra nozīme ir turpmākiem pasākumiem, kas izriet no minētajām tirgus uzraudzības un patērētāju aizsardzības uzraudzības darbībām . Tiek turpināts darbs, lai jo īpaši informācijas un saziņas tehnoloģijas preču un pakalpojumu jomā nodrošinātu laicīgu standartizāciju un saderību.

Pārrobežu finanšu uzraudzība un krīzes situāciju vadība

Kā var secināt no pašreizējās finanšu krīzes, finanšu stabilitāte ir svarīgs aspekts izaugsmes un darba vietu veicināšanā. ES ātri reaģēja uz to, lai atjaunotu uzticību tirgū, stiprinātu finanšu nozares stabilitāti un mazinātu krīzes negatīvo ietekmi uz faktisko ekonomiku. Lai palielinātu finanšu sistēmas stabilitāti, Komisija ir veikusi vairākus pasākumus: par tirgu un finanšu iestāžu pārrobežu uzraudzību atbildīgo Kopienas līmeņa komiteju darbība ir pastiprināta, un ES līmeņa uzraudzību nākotnē ir izskatījusi De Larosière augsta līmeņa darba grupa, tostarp uzdevumu un pienākumu piešķiršanu dalībvalstu un ES līmenī. Komisija nesen ir pieņēmusi vairākus svarīgus pasākumus ES tiesiskā regulējuma uzlabošanai , tostarp grozījumus Kapitāla prasību direktīvās un direktīvā par noguldījumu garantiju shēmām, izmaiņas grāmatvedības noteikumos (Starptautisko grāmatvedības standartu regula) un priekšlikumu regulai par kredītreitinga aģentūrām. Eiropas iestādēm minētie pasākumi ir jāpieņem vispirms. Plāno sākt izstrādāt jaunus priekšlikumus to risku mazināšanai, ko rada atvasinājumi un kredītsaistību nepildīšanas mijmaiņas līgumi . Kopiena aktīvi piedalās G20 un citos starptautisko forumos, lai uzlabotu globālo sadarbību finanšu uzraudzības un krīzes vadības jomā . Ņemot vērā finanšu krīzes pastiprināšanos, 2009. gada pavasarī Komisija iesniegs visaptverošu politikas pasākumu kopumu reformai ES finanšu nozarē .

Finanšu pakalpojumi

2008. gadā tika uzsākta pārskaitījumu shēma Vienotā euro maksājumu telpā, saistībā ar ko Komisija sniedza provizoriskus paskaidrojumus par konkurences jautājumiem, jo īpaši par maksājumiem, kredītkartēm un tiešo debetu. Tomēr vispirms jāizveido un jāīsteno vienots satvars vairumtirdzniecības un ieguldījumu tirgiem . Komisija arī sekos tam, kā norit izmeklēšanas saistībā ar banku sniegtajiem pakalpojumiem privātklientiem un uzņēmumu apdrošināšanu.

2.3. Ieguldījumi zinībās un inovācijās

Mērķis Nr. 6. Kopiena īstenos „piekto brīvību” (zinību brīvu apriti) un izveidos īstenu Eiropas pētniecības telpu.

Lai īstenotu dzīvē „piekto brīvību” un radītu atvērtu un konkurētspējīgu Eiropas pētniecības telpu (EPT), 2008. gada maijā Padome uzsāka "Ļubļanas procesu"[2] par uzlabotu pārvaldību un vienojās par ilgtermiņa EPT redzējumu. Minētais redzējums stiprina mērķa par "piekto brīvību" īstenošanu, pamatojoties uz kuru Komisija plāno veikt visaptverošu Kopienas politikas virzienu izvērtēšanu, lai novērstu šķēršļus šā mērķa sasniegšanai. Lai Eiropa būtu vadošā uz zinātnes atziņām balstīta ekonomika un sabiedrība un lai varētu stiprināt pētniecības, inovāciju un izglītības "zināšanu trijstūri", EPT izveidei ir ļoti svarīga nozīme. Tas nozīmē augsta līmeņa politiskās diskusijas un politikas programmas koordināciju, tostarp piecu EPT partnerību iniciatīvu īstenošana, ko Komisija uzsāka 2008. gadā.

Veroties nākotnē, aizvien vairāk apvienot pētniecības resursus dalībvalstīs un to starpā, sadarbojoties atsevišķām dalībvalstīm (maināmas ģeometrijas princips), palīdzēs iniciatīva par kopīgu programmizstrādi un tiesiskā regulējuma pieņemšana, ko veiks iestādes, Viseiropas pētniecības infrastruktūru izveidei un darbībai[3]. Zināšanu plūsma, pētniecības efektivitāte un Eiropas kā pētniecībai pievilcīgas vietas popularizēšana tiks veicināta, īstenojot Eiropas pētnieku partnerību ar Komisijas ieteikumu par intelektuālo īpašuma pārvaldību zināšanu nodošanas darbībās[4] un veicot papildu pasākumus dalībvalstu centieniem stiprināt un veikt reformas augstākās izglītības nozarē, veicināt tīklošanu un sekmēt sadarbību starp universitātēm, pētniecības organizācijām un uzņēmumiem. Īstenojot Eiropas stratēģiskos pamatnorādījumus starptautiskai sadarbībai zinātnes un tehnoloģiju jomā , EPT būs atvērtāka un palielinās ES un dalībvalstu starptautisko nozīmi sadarbībā ar trešo valstu partneriem un globālās ekonomikas mērogā.

Šajā saistībā vēl viena stratēģiski svarīga iniciatīva ir Eiropas Inovāciju un tehnoloģiju institūta izveide, kurš formāli uzsāka darbību 2008. gada aprīlī, lai integrētu izglītību, pētniecību un inovāciju. Tas kļūs par paraugu, kā veicināt, lai pētniecības organizācijas un nozare atklāti dalītos ar inovācijām un zinībām.

Mērķis Nr. 7. Kopiena uzlabos nosacījumu satvaru inovācijām, jo īpaši attiecībā uz riska kapitālu un intelektuālā īpašuma tiesībām.

Galvenā prioritāte joprojām ir radīt labvēlīgākus inovāciju finansēšanas nosacījumus, kas atvieglotu ļoti inovatīvu MVU veidošanos plašā mērogā, jo īpaši pašreizējās finanšu krīzes laikā. Ir pierādījumi, ka MVU klājas jo īpaši grūti kredītkrīzes apstākļos. Ir būtiski uzlabot spējas izmantot finansējumu un piekļuvi MVU finansējumam . Komisijas konkurētspējas un inovāciju pamatprogramma 2007.–2013. gadam palīdzēs novērst grūtības, kas saistītas ar sākumkapitāla un paplašināšanās kapitāla trūkumu, piedāvājot līdzekļus strauji augošiem un inovatīviem MVU, kā arī atbalstot aizdevumu, mikrokredītu un „mezonīna” finansējuma piedāvājumu ar MVU garantiju mehānisma palīdzību. Arī finansēšanas paņēmieni un tehniskās palīdzības instrumenti, kas pieejami Kohēzijas Fondā, turpina atvieglot uzņēmējdarbības uzsākšanu un piekļuvi MVU finansējumam. Turklāt Eiropas Investīciju banka ir pilnvarojusi Eiropas Investīciju fondu izstrādāt jaunu mezonīna finansējums instrumentu. Komisija iesniedza paziņojumu par riska kapitāla fondu pārrobežu investīcijām[5], un turpina cieši sadarboties ar dalībvalstīm, piešķirot prioritāru nozīmi tam, lai savstarpēji tiktu atzīti dalībvalstu noteikumi par riska kapitāla fondiem un tiktu novērsti esošie šķēršļi regulējuma un nodokļu jomā.

ES patentēšanas sistēma aizvien ir sadrumstalota — tas ir dārgi un apgrūtinoši un visā ES kavē zinību un inovāciju pārnesi un izplatīšanu. Starpiestāžu sarunas par Kopienas patentu un patentu strīdu izšķiršanas sistēmu ir jānoslēdz pēc iespējas drīz, lai mazinātu patentēšanas izmaksas, sniegtu lielāku tiesisko noteiktību un lielākas patentēšanas iespējas MVU.

2.4. Enerģētika un klimata pārmaiņas

Mērķis Nr. 8. Kopiena pabeigs enerģijas iekšējā tirgus izveidi un pieņems klimata pārmaiņu tiesību aktu paketi, ar ko izveido satvaru, ar kura palīdzību līdz 2020. gadam vismaz par 20 % samazināt siltumnīcefekta gāzu emisijas un panākt to, ka atjaunojamās enerģijas patēriņš ir 20% no kopējā enerģijas patēriņa.

Galvenā prioritāte Eiropas Parlamentam un Padomei (gaidāms 2009. gada vidū) ir pieņemt tiesību aktu kopumu, lai pilnībā izveidotu iekšējo enerģijas tirgu . Galvenie atbalsta pasākumi ir šādi: Komisijas ierosinātais ES Energoapgādes drošības un solidaritātes rīcības plāns, kurā izklāstītas piecas jomas, kurās jāveic pasākumi, lai nodrošinātu ilgtspējīgu energoapgādi, vienlaikus atbalstot priekšlikumus par klimata pārmaiņām līdz 2020. gadam. Komisija arī ierosinās jaunu ES Energodrošības un infrastruktūras instrumentu infrastruktūras projektu veicināšanai ES un ārpus tās, lai nodrošinātu ES atjaunojamās enerģijas mērķu sasniegšanu un garantētu ES energoapgādes drošību.

Darbs attiecībā uz enerģijas iekšējā tirgus izveidi tiek papildināts ar centieniem turpināt uzlabot emisiju tirdzniecības shēmas rentabilitāti, lai līdz 2020. gadam sasniegtu siltumnīcefekta gāzu emisiju samazināšanas mērķus, un ar Kopienas satvaru, ar kura palīdzību rentabli apgūt atjaunojamās enerģijas avotus, lai līdz 2020. gadam atjaunojamās enerģijas patēriņš būtu 20 % no visa enerģijas patēriņa. Tā kā Eiropadome ir vienojusies par klimata pārmaiņu un atjaunojamās enerģijas tiesību aktu kopumu, tad minētais tiesību aktu kopums tiks drīzumā pieņemts Eiropas Parlamentā un Padomā.

Mērķis Nr. 9. Kopiena veicinās rūpniecības politiku, kas virzīta pretim ilgtspējīgākai ražošanai un patēriņam, lielāko vērību veltot atjaunojamai enerģijai un ražojumiem, pakalpojumiem un tehnoloģijai, kas saistīti ar mazu oglekļa patēriņu un resursu efektīvu izmantošanu.

2008. gada jūlijā Komisija iesniedza vērienīgu pasākumu kopumu ilgtspējīgam patēriņam, ražošanai un rūpniecībai (SCP/SIP). Tā mērķis ir uzlabot vides rādītājus un jo īpaši ražojumu energoefektivitāti un veicināt to pārņemšanu tirgū ar brīvprātīgām un obligātām darbībām, lai noteiktu un uzlabotu videi nekaitīgu ražojumu vides rādītājus, labāk informētu patērētājus, uzlabotu publiskā iepirkuma un fiskālās iniciatīvas. Tajā ir paredzēta vides tehnoloģiju verifikācijas shēma, lai, palielinot uzticamību jaunajām tehnoloģijām, atbalstītu ekojauninājumus.

2008. gadā Komisija ierosināja Energoefektivitātes tiesību aktu kopumu , lai palīdzētu sasniegt ES mērķi par 20 % palielināt energoietaupījumus līdz 2020. gadam. Šeit uzmanība vērsta uz to, lai uzlabotu tiesību aktus par ēku energoefektivitāti un energomarķējumu, kā arī paātrinātu eko-dizaina un koģenerācijas direktīvu īstenošanu, kur īpaša uzmanība pievērsta Eiropas energopatēriņa un energodrošības jautājumiem. Turklāt kopā ar Eiropas Investīciju banku un citām finanšu iestādēm tiek sagatavota jauna ilgtspējīgas enerģijas finansēšanas iniciatīva, lai mobilizētu vērienīgu finansējumu no kapitāltirgiem investīcijām energoefektivitātei un atjaunojamai enerģijai. Turklāt Komisija ir ierosinājusi grozījumu Eiropas Reģionālās attīstības fonda regulā, lai atvēlētu investīcijas energoefektivitātes uzlabošanai un atjaunojamas enerģijas izmantošanai mājokļos visās dalībvalstīs.

Vadošā tirgus iniciatīva , ko Komisija pieņēma 2007. gada decembrī, lai stimulētu jaunos tirgus ar konkrētu stratēģiju īstenošanu tādās jomās, kā ilgtspējīga būvniecība, atkritumu pārstrāde, bioprodukti un atjaunojamā enerģija. Eiropas Energotehnoloģiju stratēģiskais plāns ( SET-Plan ), ko Padome un Eiropas Parlaments apstiprināja 2008. gadā, lai 2009. gadā varētu pieņemt paziņojumu par tā finansēšanu, paātrinās vajadzīgo progresīvo zema oglekļa dioksīda emisiju tehnoloģiju izstrādi un pārņemšanu tirgū un palielinās ES enerģētikas konkurētspēju.

Komisija 2009. gada sākumā plāno pārskatīt enerģētikas nodokļu direktīvu, lai nodrošinātu to, ka enerģētikas aplikšana ar nodokļiem kļūtu par arvien efektīvāku un noderīgāku atbalsta instrumentu, un dalībvalstīm piedāvātu ES emisiju tirdzniecības shēmu papildu sistēmu. Steidzami ir jāpieņem saistītais priekšlikums par PVN likmju samazināšanu videi nekaitīgiem ražojumiem un pakalpojumiem .

3. Ārējā programma

Mērķis Nr. 10. Papildus darbam, kas veicams, lai pabeigtu Dohas daudzpusējās tirdzniecības sarunas, Kopiena risinās divpusējās tirdzniecības sarunas ar galvenajiem tirdzniecības partneriem, lai pavērtu jaunas iespējas starptautiskajai tirdzniecībai un ieguldījumiem, uzlabotu tirgus pieejamību, koncentrējoties uz valstīm un nozarēm, kurās vēl aizvien ir ievērojami šķēršļi, un veicinās starptautisku sadarbību regulējuma jomā.

Ņemot vērā pašreizējo ekonomisko situāciju, ir ārkārtīgi svarīgi, ka tirdzniecības politika darbojas tā, lai novērstu mūsu partneru noteiktos protekcionisma pasākumus, kas varētu apdraudēt Eiropas Savienības ilgtermiņa konkurētspēju. Neskatoties uz to, ka vēl nav izdevies panākt vienošanos, veiksmīga Dohas sarunu kārtas noslēgšana ir vienīgais veids, kā nodrošināt godīgus konkurences apstākļus un jaunu tirgu atvēršanas iespējas, un Kopiena aizvien turpina pilnībā atbalstīt šo mērķi. Pēc G-20 valstu pārstāvju sanāksmes novembrī dalībvalstu un valdību vadītāji atkārtoti apliecināja savu apņemšanos veiksmīgi noslēgt Dohas sarunas. Ja aizvien pastāv būtiski šķēršļi tirgus pieejai, var izmantot Kopienas tirdzniecības šķēršļu regulu un/vai PTO rīcības izmantošanu uzskata un uzskatīs par atbilstošu.

Vienlaikus Kopiena turpina divpusējas sarunas, lai iesaistītu galvenos tirdzniecības partnerus, un aizvien veicina reģionālās ekonomikas integrāciju ar kaimiņvalstu reģioniem, piemēram, ar Vidusjūras reģiona valstu savienību un paplašināšanās politiku. Visaptveroši divpusējie tirdzniecības nolīgumi ar galvenajiem tirdzniecības partneriem ļaus ES rīkoties ārpus PTO saistību jomas un iekļaut vērienīgus noteikumus par sadarbību regulējuma jomā un pārrobežu sadarbības jomā. Sarunas ar Dienvidkoreju, Indiju un Āzijas valstīm sāk virzīties uz priekšu, lai gan ar dažādu tempu, tāpat kā sarunas ar Persijas līča sadarbības padomi un Ukrainu. Partnerības un sadarbības nolīgums ar Ķīnu ir paredzēts, lai uzlabotu pieeju tirgum un sadarbību regulējuma jomā. Turklāt pašlaik notiekošās sarunas par asociācijas nolīgumiem ar Mercosur valstīm, Andu Kopienu un Vidusameriku skar arī svarīgas nodaļas par tirdzniecību un citām jomām.

Kā daļa no 2008. gada Lisabonas tiesību aktu kopuma, Komisija ir iesniegusi ziņojumu Eiropadomei par atjauninātās tirgus piekļuves stratēģijas pirmajiem rezultātiem. Tajā ir arī noteiktas valstis un nozares, kurās aizvien pastāv būtiski šķēršļi regulatīvajā jomā un ierosināti pasākumi, lai sekmētu starptautisko sadarbību regulatīvajā jomā . Izveidojot stabilu kopīgu regulējuma telpu ar galvenajiem tirdzniecības partneriem, piemēram, Transatlantijas ekonomikas padomē ar ASV un Augsta līmeņa tirdzniecības mehānismu ar Ķīnu, aizsāksies regulējuma un standartu harmonizēšanas process. Turklāt jāveic rīcība, lai uzlabotu intelektuālā īpašuma tiesību īstenošanas sistēmas efektivitāti viltojumu novēršanas jomā un paplašinātu spēkā esošos nozaru nolīgumus . Ir svarīgi, lai netiktu pārtraukta nozaru tirgus atvēršana, piemēram, otrā līmeņa gaisa transporta nolīgums starp ES un ASV, lai veiktu reformas aviācijas vienošanās ar citiem būtiskiem ekonomikas partneriem (piemēram, Kanādu, Ķīnu un Indiju) un pabeigtu kopējo Gaisa telpu ar ES kaimiņvalstīm, piemēram, Vidusjūras valstīm.

4. Secinājumi

KLP īstenošana norit veiksmīgi. Tomēr vairāki būtiski tiesību akti vēl aizvien tiek izskatīti un Eiropas iestādēm tos drīzumā vajadzētu pieņemt vispirmām kārtām. Turklāt, kā norādīts atjaunošanas plānā, un, ievērojot īpašos ekonomiskos apstākļus, jāveic turpmāki pasākumi Kopienas līmenī. Komisija ziņos par minēto pasākumu īstenošanu 2009. gada KLP īstenošanas ziņojumā.

CLP Annex

Key Objectives | Achievements since renewed CLP | Measures to be adopted by the European Commission | Measures to be adopted as priority action by other institutions (EP, Council) | Measures to be implemented |

Integrated Guidelines 20 (Matching of Labour ,Market needs), 21 (Flexicurity), 23 (Investment in Human Capital), & 24 (Education and training systems) |

The Commission will propose a renewed Social Agenda by mid-2008, particularly covering education, migration, and demographic evolutions, and help to address the skills gap by improving the monitoring and forecasting of future skills requirements | The renewed Social Agenda is adopted by the Commission in July 2008.. |

Ensure progressive removal by all MS of transitional restrictions on the free movement of workers from the new Member States (by 2011 at the latest for EU 8 and 2014 for EU 2) |

DIRECTIVE on minimum requirements for enhancing work mobility by improving the acquisition and preservation of supplementary pension rights (the "Portability Directive"). |

REGULATION of the European Parliament and of the Council laying down the procedure for implementing Regulation (EC) No 883/2004 on the coordination of social security systems Projected adoption (1st semester 2009) |

Monitor the implementation of the RECOMMENDATION on the European Qualifications Framework for lifelong learning Member States are asked to relate national qualifications systems to the EQF by 2010 |

DIRECTIVE- Monitoring the implementation of the Professional Qualifications Directive – Deadline for implementation by Member States:20 October 2007 |

Promote the implementation of the Recommendation on key competences for lifelong learning through the OMC and report back to EP and Council in 2010 |

The Commission has adopted a RECOMMENDATION on EU-wide credit system transfer and accumulation systems for vocational training is adopted by the Commission | RECOMMENDATION on EU-wide credit system transfer and accumulation systems for vocational training Projected adoption (2nd quarter 2009) |

The Commission has adopted RECOMMENDATION on quality assurance in vocational education and training is adopted by the Commission | RECOMMENDATION on quality assurance in vocational education and training Projected adoption (2nd quarter 2009)Projected Adoption (May 2009) |

"New skills for new jobs" on assessment of future skills requirements and steps to anticipate future needs (December 2008) (( | EU-wide inventory and monitoring system for on-going anticipation of future skills requirements in the context of "new skills for new jobs" initiative -Implementation in the course of 2008 and 2009 |

Ensure effective implementation of the Flexicurity common principles including the review "flexicurity: 3 years after". |

Integrated Guideline 20 (Matching of Labour Market needs) |

The Commission will make proposals for a common policy on immigration in 2008 | Proposal for a DIRECTIVE setting conditions of entry of seasonal workers (end 2008) (( | Proposal for a DIRECTIVE Entry of highly skilled workers; "Blue Card" Projected adoption (May 2009) |

Proposal for amending DIRECTIVE 2004/114 on the conditions of admission of third-country nationals for the purposes of studies, pupil exchange, unremunerated training or voluntary service |

Adoption of SBA principle by Council (December 2008) |

Integrated Guideline 15 (SMEs) |

The Community will adopt a Small Business Act to unlock the growth potential of SMEs throughout their life-cycle | The “Small Business Act for Europe” was adopted in June 2008 | Implementation of the SBA, including the ten guiding principles |

Amendment to the DIRECTIVE on late payments (1st half of 2009) (( |

DIRECTIVE on reduced VAT rates is adopted by the Commission | DIRECTIVE on reduced VAT rates Projected adoption (2nd half 2010.) |

REGULATION on the statute for a European private company is adopted by the Commission | REGULATION on the statute for a European private company Projected adoption (2nd half 2010.) |

Integrated Guideline 14 (Better regulation) |

The Community will move towards the target to reduce EU administrative burdens by 25 % by 2012 and implement an ambitious simplification programme | Rolling SIMPLIFICATION PROGRAMME (2006-2009) including 119 actions out of 180 are adopted by the Commission | Rolling SIMPLIFICATION PROGRAMME (2006-2009) remaining 61 actions | 48 Pending proposals from SIMPLIFICATION PROGRAMME (2006-2009) |

Commission proposed to reduce administrative burdens following administrative burden mapping and measurement of EC legislation and related transposition measures (2007-2008) in 13 priority areas. Proposals in 2008-2010. |

Commission proposed for 11 new fast track actions for reducing administrative burden | XXX pending proposals for Fast Track Actions | XXX Proposals for Fast Track Actions in comitology |

Integrated Guidelines 9 (Information Society), 12 (Internal Market) &13 (Open Markets) |

The Community will strengthen the single market, increase competition in services, and take further steps to integrate the financial services market | DIRECTIVE Revision of the regulatory framework for electronic communications and services Projected adoption (2009) |

Market monitoring in key markets |

DIRECTIVE amending Directive 97/67/EC concerning the full accomplishment of the internal market of Community postal services (Implementation 2011/ 2013) |

DIRECTIVES - Third Package on Rail (Implementation by 2009) |

DIRECTIVE on services in the internal market - Implementation by the MSs 28 December 2009 |

Actions to improve implementation of single market following Communication on the application of Community Law (SMR) |

Proposals to allow companies to choose an EU-wide tax base (3rd Q 2008) (( | Projected adoption (2009) |

Follow up of Retail banking (including payment cards and payment systems) and Business Insurance Sector Inquiries |

Measures to promote the creation of an EU mortgage credit market following a communication (White paper 19/12/07) (( |

Commission adopted a proposal for DIRECTIVE amending Directive 85/611 on EU harmonised investment funds- UCITS | DIRECTIVE amending Directive 85/611 on EU harmonised investment funds- UCITS Projected adoption (second quarter 2009). |

DIRECTIVE - Monitoring Implementation of MiFiD- Entered in force 1 November 2007 |

SEPA payment scheme for credit transfers is launched | Measures to ensure the realisation of Single Payments Area following a communication ( 2009) (( |

Measures for New Internal Market Package for Goods is adopted by the Council |

Commission adopted a \proposal for a REGULATION on Credit Rating Agencies | Proposal for REGULATION on Credit Rating Agencies |

Strengthening EU arrangements for financial stability, through review of cooperation obligations, (End 2008) (( |

The Commission has adopted the Accounting standards: of IFRS applicable in the EU as of 17.10.2008 | Accounting standards: of IFRS applicable in the EU as of 17.10.2008 |

The Commission has adopted the Amendment to IAS 39 and IFRS 7 "Reclassification of Financial Assets | The Amendment to IAS 39 and IFRS 7 "Reclassification of Financial Assets |

The Commission has adopted amendments to Directive on Deposit Guarantee Schemes (1994/19/EC) | Amendments to Directive on Deposit Guarantee Schemes (1994/19/EC) |

DIRECTIVE Solvency II -on the taking-up and pursuit of the business of Insurance and Reinsurance Projected adoption (End 2008) |

The Commission has adopted Amendments to Directive 2006/48/EC and 2006/49/EC on Capital Requirements | DIRECTIVE - Amendments to Directive 2006/48/EC and 2006/49/EC on Capital Requirements Projected adoption (April 2009) |

Integrated Guideline 7 (R&D) |

The Community will make the "fifth freedom" (the free movement of knowledge) a reality and create a genuine European Research area. | Promotion of open innovation and knowledge sharing between public research organisations and industry by making the European Institute of Innovation and Technology fully operational. |

The Commission has adopted: 'Better careers and more mobility: a European partnership for researchers' COM 2008 (317) | Implementing the partnership between the Member States and the EC based on "Better Careers and more mobility: a European partnership for researchers" COM 2008 (317) |

The Commission has adopted the recommendation on the management of intellectual property in knowledge transfer activities and the Code of Practice for universities and other public research organisations. C(2008) 1329 | Implementing the partnership between the Member States and the EC based on the Commission Recommendation on the management of Intellectual Property Rights in knowledge transfer activities and a Code of Practice for Universities and other Public Research Organisations C(2008) 1329 |

The Commission has adopted: 'A strategic European Framework for International Science and Technology Cooperation COM (2008) 588 | Implementing the partnership between the Member States and the EC for a Strategic European Framework for international S&T Cooperation based on. COM (2008) 588 |

The Commission has adopted "Towards Joint Programming in Research: working together to tackle common challenges more effectively" COM (2008) 468 | RECOMMENDATIONS - aimed at launching joint programming initiatives Projected adoption (end 2009 and 2010) |

The Commission has adopted a proposal for a Regulation on the Community legal framework for a European Research Infrastructure (ERI) COM (2008) 467 | Framework REGULATION – legal framework for pan-European research infrastructures Projected adoption December 2008 |

Integrated Guideline 8 (Innovation) |

The Community will improve the framework conditions for innovation, in particular for venture capital and intellectual property rights. | Coordinated national action and follow-up at Community level to increase mutual recognition of national frameworks for venture capital investments. |

Analysis of direct tax obstacles for venture capital investments and the possibility for an EU private placement regime (End 2008) (( |

COUNCIL REGULATION on the Community Patent and additional measures to set up an EU wide jurisdictional system for patent litigation Projected adoption (2010) |

JEREMIE: The Joint European Resources for Micro to Medium Enterprises initiative |

EIF - The High Growth and Innovative SME Facility (GIF): risk capital for innovative SMEs in their early stages (GIF1-€ 255m) and in their expansion phase (GIF2-€ 299 m) |

EIF- The SME Guarantee Facility, providing loan guarantees to encourage banks to make more debt finance available to SMEs, (€506 m) |

EIF-The Seed Capital Action and the Partnership Action: helping to reinforce the capacity of financial intermediaries to invest in and lend to SMEs. (€69 m) |

Integrated Guidelines 11 (Environment), 12 (Internal Market) 13 (Open Markets) & 16 (Infrastructure) |

The Community will complete the internal market for energy and adopt the climate change package in order to put in place the framework to achieve at least a 20% reduction in greenhouse gas emissions and reach a 20% Renewables energy share by 2020. | The Commission adopted the Climate Change and the Renewable Energy Packages. |

The Commission has proposed a new EU Energy Security and Solidarity Action Plan | REVISION of TEN-E guidelines and TEN regulation (2010) (( REVISION of regulation 736/96 on notifying projects to the Community in the petroleum, natural gas and electricity sector (2009) (( REVISION of security of gas supply directive (2010) (( |

DIRECTIVE amending Directive 2003/54/EC concerning common rules for the internal market in electricity Projected adoption(Mid 2009) |

DIRECTIVE amending Directive 2003/55/EC concerning common rules for the internal market in natural gas Projected adoption (Mid 2009) |

REGULATION establishing an Agency for the Cooperation of Energy Regulators Projected adoption (Mid 2009) |

REGULATION amending Regulation (EC) No 1228/2003 on conditions for access to the network for cross-border exchanges in electricity Projected adoption (Mid 2009) |

REGULATION amending Regulation (EC) No 1775/2005 on conditions for access to the natural gas transmission networks Projected adoption (Mid 2009) |

REVISION of the Energy Efficiency Action Plan (2010) (( |

Follow up measures to the energy sector inquiry |

Integrated Guidelines 10 (Industrial Base) & 11 (Environment) |

The Community will promote an industrial policy geared towards more sustainable production and consumption, focusing on renewable energies and low-carbon and resource-efficient products, services and technologies. | The Commission adopted SCP/SIP Action Plan in July 2008 to promote the establishment of an internal market for environmental technologies | Legislative proposals following the "Sustainable industrial policy/Sustainable consumption policy", notably extension of EUP Directive Projected adoption (March 2010) |

The Commission adopted the Energy Efficiency Package on the energy performance of buildings and on energy labelling. of tyres and energy labelling and product information by energy-related products | DIRECTIVE – recasting the directive on the energy performance of buildings DIRECTIVE - on labelling of tyres with respect to fuel efficiency and other essential parameters DIRECTIVE - on the indication by labelling and standard product information of the consumption of energy and other resources by energy-related products |

The Commission adopted in December 2007 the lead markets initiative to promote the development of European lead markets for energy/resource efficient technology |

The Commission adopted the European Strategic Energy Technology Plan (SET-Plan), aimed at an accelerated development and wide-scale application of clean, sustainable and efficient energy technologies |

The Commission has adopted a DIRECTIVE - Amending the Emission Trading Directive, 2003/87/EC | DIRECTIVE - Amending the Emission Trading Directive, 2003/87/EC Projected adoption (May 2009) |

The Commission has adopted Legislative proposal on Carbon Capture and Geological Storage (CCS) | Legislative proposal on Carbon Capture and Geological Storage (CCS) Projected adoption (May 2009) |

Proposal for a DIRECTIVE - Review of the Energy Taxation Directive (4th Q 2008) (( |

The Commission has adopted DIRECTIVE on the promotion of renewable energy | DIRECTIVE on the promotion of renewable energy (Projected adoption First half of 2009) |

Nine Commission Regulations setting eco-design requirements (through Comitology): simple set-top boxes; external power supplies; tertiary sector lighting equipment; domestic sector lighting equipment; water heaters; washing machines; dishwashers; domestic refrigerators and freezers; and televisions |

Five Commission Directives (through Comitology) implementing the energy labelling directive for water heaters; washing machines; dishwashers, refrigerators and freezers; and televisions |

Revision of DIRECTIVES on Energy labelling and household appliances (2008) (( |

Measures to strengthen the Public Procurement of high-performance environmentally-friendly products, technologies and services-following communication (Green Public Procurement (1st Q 2008 ) (( |

- 7th Framework Programme (2007-13): €2.3 billion for energy, €1.8 billion for environment (including climate change) - Competitiveness and Innovation Programme (CIP) (2007-13), Entrepreneurship and Innovation Programme (EIP) € 430 million for eco-innovation and Intelligent Energy for Europe (IEE) €730 million |

Integrated Guideline 13 (Open Markets) |

Whilst working to conclude the Doha multilateral trade negotiations, the Community will negotiate bilaterally with key trading partners to open up new opportunities for international trade and investment, improve market access focussing on countries and sectors where significant barriers remain, and create a common space of regulatory provisions and standards. | International Agreement - Conclusion of the most important bilateral FTAs (ASEAN, India, South Korea) |

International Agreement - New Partnership and Cooperation Agreement (PCA) with China |

Bilateral Cooperation EU-USA- Transatlantic Economic Council |

Bilateral regulatory cooperation with US, Japan, China and Russia |

EU-US Action Strategy on IPR enforcement |

Multi-party Agreement - Anti Counterfeiting Trade Agreement (ACTA) |

Monitoring and strengthening of spending on Growth and Jobs (earmarking) | European Cohesion Policy Funds (mid-term review 2010) |

European Agricultural Fund for Rural Development (mid-term review 2010) |

Lifelong learning Programme |

European Globalisation Adjustment Fund |

[1] COM(2008) 359.

[2] Padomes secinājumi 2008. gada maijs (9076/08).

[3] Pamatojoties uz priekšlikumu Padomes Regulai (COM(2008) 467 "Priekšlikums par Kopienas tiesisko regulējumu, ko piemēro Eiropas pētniecības infrastruktūrai (ERI)".

[4] Komisijas ieteikums par intelektuālā īpašuma pārvaldību zināšanu nodošanas darbībās un par prakses kodeksu universitātēm un citām sabiedriskām pētniecības iestādēm – C(2008) 1329.

[5] Šķēršļu novēršana, kas kavē riska kapitāla fondu pārrobežu ieguldījumus", 2007. gada decembris.